wickkiey/tamil-wikipedia-chunked huggingface dataset:
# கீரங்கீரனார்

## பாடல் சொல்லும் செய்தி

- நெய்தல் திணை
தலைவியும் தோழியும் பேசிக்கொள்கின்றனர்.  
இடம்; வாள்போல் இருக்கும் கழிமுகம். அதில் சுறா மேய்மிறது. அதில் பூத்திருக்கும் நீல நிற நெய்தல் பூவின்மேல் புன்னைப் பூக்களின் மகரந்தத் தாதுகள் உதிர்கின்றன. அருகில் தாழம்பூ பூத்திருக்கிறது. இப்படிப்பட்ட இடத்தில் நாம் நின்றுகொண்டிருக்கிறோம்.  
இங்கே அவர் இல்லையே என்று நாம் துன்றுகிறோம். அதோ கேள்! அவர் திருமணம் சொய்துகொள்ள வரும் தோரின் மணியோசை கேட்கிறது.  
அவரது தேரோட்டி குதிரையைத் தார்க்கோல் செய்யாமல் மெதுவாக ஓட்டிவருகிறான். (நாம் பதறிக்கொண்டிருக்கிறோம்)
# ன்

**ன்** தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் முப்பத்தோராவது எழுத்து. இது மொழியின் ஓர் ஒலி<nowiki/>யையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "னகர மெய்" அல்லது "னகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இன்னன்னா" என வழங்குவர். தனி மெய்களாக நிற்கும்போது **ந்**, **ன்** என்பவற்றிடையே ஒலிப்பு வேறுபாடு தெளிவாக உள்ளது. எனினும் இவ்விரண்டு எழுத்துகளுடனும் உயிர்கள் சேர்ந்து உருவாகும் இவ்வெழுத்துகளின் ஒத்த உயிர்மெய்களிடையே ஒலிப்பு வேறுபாடு இல்லை. இதனால் இவ்விரு எழுத்துகளையும் முறையே *நகரம்*, என்றும் *னகரம்* என்றும் எழுத்தில் வேறுபாடு காட்ட முடிந்தாலும், சொல்லும்போது ஒலிப்பு வேறுபாடு இருக்காது. இதனால் இவற்றை வேறுபடுத்திக் குறிப்பிட வேண்டியபோது அவற்றுக்கு முன்வரும் எழுத்துகளைக் குறித்து **ன்** ஐ *றன்னகரம்* என்றும் **ந்** ஐத் *தன்னகரம்* என்றும் குறிப்பிடப்படுவது வழக்கம். **ண்**, **ன்** ஆகிய எழுத்துகளிடையே ஒலிப்பு வேறுபாடுகள் உள்ளனவாயினும் பலர் இவற்றை வேறுபடுத்தி ஒலிப்பதில்லை. எழுதுவதிலும் சில சமயங்களில் சில மாணவர்கள் குழப்பம் அடைவது உண்டு. இதனால் இவற்றை வேறுபடுத்திச் சொல்வதற்காக இரண்டு சுழி நானா, மூன்றுசுழி ணானா, றன்னகரம்(றகரத்தை அடுத்து அமையும் னகரம்) என்று கூடுதல் விளக்கத்துடன் சொல்லும் வழக்கமும் உண்டு.
# ன்

## "ன்" இன் வகைப்பாடு

தமிழ் எழுத்துகளில் உள்ள உயிரெழுத்து, மெய்யெழுத்து என்னும் இரண்டு வகைகளில் **ன்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்  
தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ன்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.
# ன்

## இனவெழுத்துகள்

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ற்**, **ன்** என்னும் இரண்டும் மேல்வாயை நாவின் நுனி நன்றாகப் பொருந்த உருவாவதால் **ற்**, **ன்** இரண்டும் ஒன்றுக்கு ஒன்று இன எழுத்தாக அமைகின்றன..
# கீரந்தையார்

**கீரந்தையார்** சங்ககாலப் புலவர்களில் ஒருவர். கீரந்தையார் மதுரையைச் சேர்ந்தவர். கீரன் தந்தை என்னும் சொற்கள் சேர்ந்தால் கீரந்தை என அமையும் என்பது தொல்காப்பிய நெறி. திருமாலைப் போற்றும் பரிபாடல் ஒன்று மட்டும் இவர் பாடலாக உள்ளது. இது பரிபாடல் நூலில் 2ஆம் பாடல். குறுந்தொகைப் புலவர்களில் இளங்கீரந்தையார், பொதுக்கயத்துக் கீரந்தை எனும் பெயர்கள் உள்ளன. கீரந்தை என்னும் பெயர் சிலப்பதிகாரத்திலும் காணப்படுகிறது. கீரந்தையார் திருவள்ளுவரின் திருக்குறளுக்கு சிறப்புப் பாயிரம் இயற்றினார்.
# கீரந்தையார்

## பாடலில் காணப்படும் செய்தி

இந்தப் பாடலின் தொடக்கத்தில் அடிகள் சிதைந்துள்ளன.  
திருமால் கேழல்(பன்றி) உருவில் தோன்றிய ஊழி முதல்வன் என்று குறிப்பிடும்போது ஊழிகளை இப்பாடல் பட்டியலிடுகிறது. 1 விசும்பின் ஊழி - இந்த ஊழியில் பசும்பொன் உலகமும்(வானுலகம்) மண்ணுலகமும் பாழாயிற்று. 2 ஒன்றன் ஊழி - வானத்தில் நிசை தெரியாத ஊழி. 3 வளி ஊழி - காற்று தோன்றிற்று. 4 தீ ஊழி. 5 பனி ஊழி - பனியும் மழையும் பெய்தழித்த ஊழி. 6 வெள்ளத்தில் மூழ்கிக் கிடந்த ஊழி. 7 நிலம் தோன்றிய ஊழி. 8 நீரில் நெய்தல், குவளை, ஆம்பல் பூத்து சங்குகள் மேய்ந்த ஊழி. இந்த ஊழியில்தான் திருமால் கேழல் உருவில் தோன்றினான்.  
திருமால் ஆழி முதல்வன். சங்குநிற வாலியோன்(பலராமன்) திருமாலுக்கு அண்ணன். பனைக்கொடியோன் திருமாலுக்குத் தம்பி.  
மேலும் அமிழ்தம் கடைந்தது போன்ற வரலாறுகளும் இப்பாடலில் கூறப்பட்டுள்ளது.
# விக்கிப்பீடியா:ஆலமரத்தடி/தொகுப்பு42

## கூகுள் மொழிபெயர்ப்பாளர் மதிப்பீட்டுப் பணிக்கு நடுவர்கள் தேவை

கூகுள் மொழிபெயர்ப்பாளர் மதிப்பீட்டுப் பணிக்கு நடுவர்கள் தேவை
# விக்கிப்பீடியா:ஆலமரத்தடி/தொகுப்பு42

## த.விக்சனரியில் சொற்பதிவேற்றம்

கோவைத் தமிழ்மாநாட்டில் தமிழக அரசு அளித்தக் கொடைச்சொற்களில், நம்மிடமில்லாச்சொற்களை கீழ்கண்ட தொடுப்பில் உள்ளவாறு தானியங்கி முறையில் பதிவேற்ற உள்ளோம். ஏறத்தாழ ஒரு இலட்சம் சொற்கள் பதிவேற உள்ளன. இதன்மூலம் தமிழ்விக்சனரி 17வது இடத்திலிருந்து, முதல் 10இடங்களுக்குள் சென்றடையும். தங்களின் கருத்துகளை அங்கு வாக்களித்து, மேல காணப்படும் உரையாடல் பக்கத்தில் தெரிவிக்கவும்.
விக்சனரி:த. இ. ப. சொற்கள் பதிவேற்றத் திட்டம்
இதுவரை 14நபர்கள் வாக்களித்துள்ளனர். நீங்களும் வருக! வணக்கம்.--த* உழவன் 17:48, 13 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## RfC: Indic Sysop Proposal

Kindly take a moment to read the Indic Sysop proposal in meta and express your opinion. Thanks --Jyothis 19:53, 15 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## இந்தியன் எக்சுப்பிரசு செய்தி

http://www.indianexpress.com/news/aapka-apna-wikipedia/698406/0 - சுந்தர் <sup>\பேச்சு</sup> 08:52, 16 அக்டோபர் 2010 (UTC)
:வாழ்த்துக்கள் சுந்தர், விண்மீன் குறிப்பு அருமை:).--Kanags <sup>\உரையாடுக</sup> 10:47, 18 அக்டோபர் 2010 (UTC)
- வாழ்த்துக்கள்! சுந்தர், செல்வா, மயூரநாதன்; வடமொழிச்சொற்கள் நீக்கப்பட்டு முற்றிலும் தூயதமிழில் கட்டுரைகளைத் தருவதன் மூலம் வருங்கால சந்ததியினருக்கு நற் தமிழைக் காட்டும் தமிழ் விக்கிபீடியாவைப் பற்றிய செய்தியைப் பகிர்ந்தமைக்கு நன்றி. --சி. செந்தி 11:52, 18 அக்டோபர் 2010 (UTC)
::நன்றி, சிறீதரன், செந்தி. சோபா நன்றாகத் தொடுத்து எழுதியுள்ளார். இக்கட்டுரை உலகெங்கிலும் உள்ள விக்கிக்குழுமங்களில் வரவேற்பைப் பெற்றுள்ளது. இதன் வழியாக ஆர்வமுள்ள பங்களிப்பாளர்கள் வந்தால் நல்லது. -- சுந்தர் <sup>\பேச்சு</sup> 12:17, 18 அக்டோபர் 2010 (UTC) பி.கு. ஒரேயொரு சிறு பிழை. 500-க்கும் குறைவான என்று நான் கூறியதைத் தவறுதலாக 500-க்கும் மேலாக என்று தவறுதலாக எழுதிவிட்டார்.
:::அதனால் என்ன, சுந்தர்? விரைந்து எழுதிவிடுங்கள் :) செந்தி நன்றி. ஒரேயொரு திருத்தம். வடமொழிச்சொற்களை நீக்குவதும், முற்றிலும் தூய தமிழில் எழுதுவதும், நோக்கம் அல்ல, ஆனால் இயன்றவிடங்களில் நல்ல பொருள் துலங்கும் (விளங்கும்) தமிழ்ச்சொற்களுக்கு முன்னுரிமை தந்து கட்டுரைகள் ஆக்குவதில் பலருக்கும் ஆர்வம் உள்ளது. நல்ல தமிழ்ச் சொற்கள் ஒன்றோடு ஒன்று தொடர்பு உணர்த்தி, பொருள் செறிவு கூட்டுகின்றன என்பது பரவலாக அறிந்த உண்மை. மேலும் அப்படியான சொற்கள் பொதுத் தமிழ் மரபானவை. நாம் ஏராளமான வடமொழி, ஆங்கிலம், அரபி, பாரசீகச் சொற்களையும் பிறமொழிச்சொற்ககளையும் ஆண்டுதான் வருகிறோம். ஆனால் தமிழ்ச்சொற்கள் நன்றாகப் பொருளுணர்த்திக் கிளைத்துப் பெருகும். நற்றமிழைப் போற்றுவோம், அதே நேரத்தில் வடமொழி உட்பட எம்மொழிச்சொற்களையும் வலிந்து விலக்க வேண்டியதில்லை. இவை என் தனிக்கருத்துகள்தாம்.--செல்வா 14:55, 18 அக்டோபர் 2010 (UTC)
::முற்றிலும் தூய தமிழ் என்பது உடனே சாத்தியம் இல்லைதான், எதிர்காலத்தில் இப்படி வந்தால் மிக நன்று எனும் ஆதங்கத்தில் கூறிவிட்டேன். அந்தக்கட்டுரையில் உள்ள நட்சத்திரம் - விண்மீன் இதற்கு உந்தலாக இருந்தது.:)--சி. செந்தி 15:16, 18 அக்டோபர் 2010 (UTC)
:::ஆம், செல்வா, நற்றமிழ் என்பதே நோக்கம். நீங்கள் சொன்னதுபோல ஒரு நல்ல தமிழ்ச்சொல்லைப் பயன்படுத்தும்போது அத்துடன் வரும் மற்ற தொடர்புடையனவும் வலுப்பெறும். முகிலனுக்குக்கூட *விண்மீனையும்* *நட்சத்திரத்தையும்* சொல்லிக் கொடுத்தேன். ஆனால், அவன் ஏற்கனவே தண்ணீரில் மின்னும் மீன்களைப் பார்த்துள்ளதாலும், அது மின்னுவதால் அப்பெயர் கொண்டது என்று சொல்லியிருந்ததாலும், "வானத்தில் மின்னுது பாத்தியா? அதுதான் விண்மீன்" என்று சொல்லியபோது அவனுக்கு நினைவில் நின்றுவிட்டது. இப்போது மீனையும் மறப்பதில்லை, விண்மீனையும் மறப்பதில்லை. -- சுந்தர் <sup>\பேச்சு</sup> 16:15, 18 அக்டோபர் 2010 (UTC)
Please respond to the request for help in the comment section.
:ஆம், பங்களிக்க விருப்பம் தெரிவித்திருந்தவருடைய மடல்முகவரியைப் பெற வேண்டும். -- சுந்தர் <sup>\பேச்சு</sup> 16:15, 18 அக்டோபர் 2010 (UTC)  
:: நமது தட்டச்சு உதவிப் பக்கத்தை கொடுத்திருக்கிறேன். மேலும் சந்தேகம் இருந்தால் என்னை மின்னஞ்சல் வழியாகத் தொடர்பு கொள்ளச் சொல்லியிருக்கிறேன்.--சோடாபாட்டில் 16:36, 18 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## விக்கி மாரத்தான்

பெங்களூரில், ஒவ்வொரு மாதத்தின் இரண்டாம் ஞாயிறும் இந்திய விக்கிமீடியர் சந்திப்பு நடந்து வருகிறது. தற்போது, இந்தியாவின் இன்னும் பல நகரங்களிலும் விக்கிப்பீடியர் நடமாட்டம் தென்படுகிறது :) வரும், நவம்பர் 14 ஞாயிறு அன்று இந்தச் சந்திப்பை ஒட்டி, ஒரு விக்கி மாரத்தான் நடத்தலாமா என்று எண்ணுகிறோம். அதாவது, நேரடியாகவோ இந்தச் சந்திப்புகளில் இருந்தோ உலகின் எந்தப் பகுதியில் உள்ள தத்தம் வீடுகளில் இருந்தோ இந்திய விக்கிமீடியா திட்டங்களில் நேரடியாகத் தொகுப்புப் பணியில் ஈடுபடுவது. வெறுமனே பேசிக்கொண்டே இராமல், பார்வையாளராக வருவோரையும் விக்கிப்பீடியர்களாக மாற்றுவது இதன் வெளிப்படை நோக்கம். நீண்ட நாட்களாக தொகுப்பு வேலை செய்யாமல் இருக்கும் என்னைப் போன்றோரையும் பங்களிக்க வைப்பது உள்நோக்கம் :) இதன் மூலம், 24 மணி நேரத்தில் ஒவ்வொரு விக்கி திட்டத்திலும் எந்த அளவுக்கு உச்சகட்ட பங்களிப்பு செய்ய முடிகிறது என்று பார்க்கலாம். இது குறித்து அனைவரின் கருத்தையும் அறிய விரும்புகிறேன். அனைவரும் இந்த நாளை ஒதுக்கி தமிழ் விக்கிபீடியாவில் பங்களித்து நமது தமிழ் விக்கி சமூகத்தின் பங்களிப்புத் திறனை உறுதி செய்யலாம் என்று எதிர்பார்க்கிறேன் :)--இரவி 08:02, 19 அக்டோபர் 2010 (UTC)  
: அன்னிக்கு எதாவது ஒரு குறிப்பிட்ட தலைப்பு /இலக்கு கொடுங்க, அப்பத்தான் நானெல்லாம் ஒழுங்கா வேலை செயவேன் :-)--சோடாபாட்டில் 08:07, 19 அக்டோபர் 2010 (UTC)  
சோடா பாட்டில், தலைப்பு / இலக்கு இல்லாமலே இந்த அளவு தொகுக்கும் உங்களுக்கு இலக்கு வைத்தால் ... :) குறிப்பிட்ட வேலைத்திட்டம், இலக்கு வைத்தால் எல்லோராலும் உற்சாகத்தோடு பங்களிக்க முடியாது என்பதால், அவரவர்களுக்குப் பிடித்த தலைப்புகள், வேலைகளைச் செய்யலாம் என இந்திய விக்கிமீடியா குழுமத்தில் உரையாடினோம். எனினும், தமிழ் விக்கிக்கு என்று சில திட்டங்களை முன்வைத்து விரும்பியவர்கள் அதனை எடுத்துச் செய்யலாம் எனக்கூறலாம். எடுத்துக்காட்டுக்கு,  
- படம் இல்லா கட்டுரைகளில் படம் சேர்ப்பது (குறைந்தது 200 கட்டுரைகள்)
- உதவிப் பக்கங்கள் சேர்ப்பது
- துப்புரவு
- விக்கியாக்கம்
- 200 புதிய கட்டுரைகள் (பத்து பேர் ஆளுக்கு 3, 4 மணி நேரம் ஈடுபட்டால் கண்டிப்பாக இயலும்)  
என சில தெளிவான இலக்குகள் வைக்கலாம். --இரவி 08:20, 19 அக்டோபர் 2010 (UTC)  
:இரவி, இது ஒரு சிறப்பான திட்டம். இதை முதலில் இந்திய விக்கி மடற்குழுவில் நீங்கள் முன்மொழிந்தபோதே எனக்குப் பிடித்து விட்டது. கட்டாயம் செய்வோம். சேர்ந்தியங்கும்போது எவ்வளவு பயன் விளையும் என்பதை இது காட்டும். -- சுந்தர் <sup>\பேச்சு</sup> 08:27, 19 அக்டோபர் 2010 (UTC)  
ஆமாம், சுந்தர். சேர்ந்து + இயங்கும் போது எனத் தனித்தனியாகவும் முக்கியத்துவம் தர வேண்டும் :) விக்கிப்பீடியா:விக்கி மாரத்தான் பக்கத்தில் இதற்கான ஒருங்கிணைப்பைச் செய்யலாம். தமிழ் விக்கி செய்திகள், தமிழ் விக்சனரியிலும் இத்திட்டத்தை மேற்கொள்ளலாம். --இரவி 09:05, 19 அக்டோபர் 2010 (UTC)  
: :) -- சுந்தர் <sup>\பேச்சு</sup> 09:11, 19 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## விக்கிமீடியா சென்னை சந்திப்பு

அனைவருக்கும் வணக்கம், பெங்களூர்,மும்பை,தில்லி,ஹைதராபாத் சந்திப்புகளை தொடர்ந்து இப்பொழுது சென்னையிலும் விக்கிமீடியா சந்திப்பிற்கு ஏற்பாடுகள் நடந்து வரைகிறது.சென்னையில் இருக்கும் தமிழ் விக்கியர்கள் யாரேனும் உதவ முடிந்தால் சுந்தரையோ / என்னையோ தொடர்பு கொள்ளுங்கள், நிறைய வேலை இருக்கின்றது. தேதி மட்டும் 14 நவம்பர். இடம் உறுதிசெய்யப்பட வேண்டும். ஓர் காலத்தில் :en:User:Ganeshk,:en:User:Planemad,:en:User:Ravichandar84 (மன்னிக்கவும் நான் த.விக்கியிற்கு புதிது,பயனர்களை அவ்வளவாக தெரியாது) போன்ற மிக சிறப்பான பயனர்களை தந்த சென்னையில் இப்போது விக்கியர்கள் மிக குறைவாக உள்ளனர். விக்கி சந்திப்பின் மூலம் விக்கி சமூகத்தை சென்னையில் வளர்க்க வேண்டும்.தமிழகத்தின் தலைநகரில் த.விக்கியர்களின் எண்ணிக்கையும் வளர வேண்டும் :) உதவிக்கு நன்றி. ஸ்ரீகாந்த் 18:00, 20 அக்டோபர் 2010 (UTC)  
:மாகிருடன் பேசினேன். நாளை இடத்தைப் பார்த்து உறுதி செய்வதாகக் கூறி உள்ளார்--இரவி 10:20, 21 அக்டோபர் 2010 (UTC)  
:: விக்கிப்பீடியா:நகரங்கள் வாரியாக தமிழ் விக்கிப்பீடியர்கள் --Natkeeran 13:18, 21 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## பண்பாடு அறிவுத்தொகுதிகளுக்கான இக்காலத்திய அணுக்கம்

http://lists.wikimedia.org/pipermail/wikipedia-l/2010-October/031283.html - International Forum on Access to Culture and Knowledge in the Digital Era: Barcelona 28 -31 October 2010 -- சுந்தர் <sup>\பேச்சு</sup> 11:41, 21 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## சிறப்புக் கட்டுரை முன்மொழிவு

இந்தித் திணிப்பு எதிர்ப்புப் போராட்டம் கட்டுரையை சிறப்புக் கட்டுரையாக அறிவிக்க கோரி இங்கு பரிந்துரைத்துள்ளேன். உங்கள் ஆதரவு/கருத்துக்களை பதிந்தால் நல்லது. நன்றி. --அராபத்* عرفات 15:07, 21 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## மழலையருக்கான விக்கிபீடியா தமிழ் பக்கங்கள்

ILUGC தமிழ் குழுமத்தில் SAG.அருண் மழலையர்க்காக ஓர் விக்கி குறுந்தட்டு செய்ய ஆர்வமுண்டன் இருக்கிறார். நாம் இதற்கான கட்டுரை பட்டியல் தயாரித்து உதவினால் நாமும் மலையாள விக்கி போல குறுந்தட்டு வெளியிடலாம். அவரது திட்ட பக்கம்.அவரை இங்கே அழைக்கிறேன், நாம் இந்த திட்டத்தை இணைந்து நடத்தலாம். ஸ்ரீகாந்த் 14:10, 24 அக்டோபர் 2010 (UTC)  
ஸ்ரீகாந்த், தகவலை இங்கு பகிர்ந்து கொண்டமைக்கு நன்றி. நிச்சயம் இந்த திட்டத்தை நாம் இணைந்து நடத்தலாம், தங்களுடைய கருந்த்துக்களுக்காக ஆர்வமுடன் காத்திருக்கிறேன். -- அருண் 14:36:49 , 24 அக்டோபர் 2010 (UTC)  
:அருண்,
:நல்ல முயற்சி!. நாங்கள் என்ன செய்ய வேண்டுமென்று சொல்லுங்கள். முதலில் கட்டுரைத் தலைப்புகளைத் தேர்வு செய்ய வேண்டுமா? எவ்வளவு கட்டுரைகள். குறைந்த ப்டசம் நீளமென்று ஏதேனும் அளவுகோல் உண்டா?--சோடாபாட்டில் 14:55, 24 அக்டோபர் 2010 (UTC)  
::சோடாபாட்டில்,
:: நன்றி. எத்தனை கட்டுரைகள் என்று இன்னும் முடிவு செய்யவில்லை, இருந்தாலும் மலயாள விக்கிப்பீடியா குறுந்தட்டில் 500 கட்டுரைகளை உள்ளடிக்கி உள்ளார்கள். நாம் DVD ஆக அதிக கட்டுரைகளுடன் வெளியிடலாம். 2000திலிருந்து 3000 வரை கட்டுரைகள் இருந்தால் நலமாக இருக்கும். கட்டுரைகள் அளவைப்பற்றி கவலை வேண்டாம். நாம் ஏன் இவர்களைப் போல ஒரு விக்கிப்பீடியா தொகுப்பை உருவாக்கக் கூடாது? - அருண் Sun Oct 24 16:22:45 UTC 2010  
: அருண், நல்ல முயற்சி, முதற் கட்டமாக இங்கு திட்ட பக்கம் ஒன்றை உருவாக்கி குழந்தைகளுக்கான கட்டுரைகளை குறிப்பிட்ட இலக்கு வைத்து பட்டியலிட்டு தொகுத்துவாருங்கள். சென்னையில் நவம்பர் 14 அன்று நடைபெற இருக்கும் விக்கி மாரத்தனில் கலந்து கொள்ள முயற்சி செய்யுங்கள். அங்கு, திட்டத்தை எப்படி நிறைவேற்றுவது என்று ஒரு யோசனை கிடைக்கலாம். -- மாஹிர் 05:42, 27 அக்டோபர் 2010 (UTC)  
:: மாஹிர் , திட்டப்பக்கம் இங்கே உள்ளது. அங்கே கட்டுரைகளை பட்டியலிடத் தொடங்கிவிட்டேன். நவம்பர் 14 அன்று நடக்கும் மராத்தானில் கலந்துகொள்வது சற்று சந்தேகமே, தனிப்பட்ட காரணங்களுக்காக, திருநெல்வேலிக்கு போக வேண்டி உள்ளது. - அருண் Wed Oct 27 14:25:30 UTC 2010  
அருண், உங்கள் முயற்சிக்கு வாழ்த்துகள். தங்கள் முயற்சியை தமிழ் விக்கிப்பீடியாவில் வைத்தே ஒருங்கிணைத்தால் நன்றாக இருக்கும். விக்கிப்பீடியாவுக்கு வெளியே தனிப்பட்ட வலைத்தளங்களில் பங்களிப்பதற்கு யோசிப்பேன். நன்றி--இரவி 18:50, 27 அக்டோபர் 2010 (UTC)  
:: இரவி, இங்கே மழலையருக்கான கட்டுரைகளை தொகுக்க தொடங்கி உள்ளேன், நீங்கள் இப்பொழுது விக்கிப்பீடியாவிலேயே ஐயமின்றி பங்களிக்கலாம். - அருண் -Thu Oct 28 18:59:04 UTC 2010
# விக்கிப்பீடியா:ஆலமரத்தடி/தொகுப்பு42

## வெளி இணைப்புக் கொள்கை

இங்கே வெளி இணைப்பு கொள்கைக்கான வரைவுப் பக்கத்தை உருவாக்கியுள்ளேன். உங்கள் கருத்துகளை உரையாடல் பக்கத்தில் இட வேண்டுகிறேன். யாருக்கும் மறுப்பு / மாற்று கருத்து இல்லையெனில் ஒரு வார காலத்துக்கு பிறகு கொள்கையாக ஏற்றுக் கொள்ளலாம் எனக் கருதுகிறேன்.--சோடாபாட்டில் 11:56, 25 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு42

## மும்பையில் முக்கிய கூட்டம்

சிம்மி வேல்சு இந்தியாவுக்கு குறும்பயணமாக வருவதை ஒட்டி மும்பையில் விக்கிப்பீடியர்களுக்கான சந்திப்பு ஒன்று நிகழவிருக்கிறது. இதில் நம்மில் ஒருவரேனும் கலந்து கொண்டால் நன்றாக இருக்கும். மணியன் கலந்து கொள்ள இயலுமா எனத் தெரிவிக்கவும். இடங்கள் நிரம்பிவிட வாய்ப்பு உள்ளதால் எனக்கு உடனடியாக மடலனுப்பினால் இக்கூட்டத்தின் ஒருங்கிணைப்பாளருடன் தொடர்புபடுத்தி விடுகிறேன். இக்கூட்டத்தை ஒட்டி தனியாக வேறு சிறு குழுக் கூட்டங்களும் நடக்கவுள்ளன. எனக்கு அவற்றுக்கான அழைப்பு வந்துள்ளது, ஆனால் கலந்து கொள்ள இயலவில்லை. வாய்ப்பு இருந்தால் அவற்றுள் எவற்றிலேனும் மணியனை கலந்து கொள்ளச் செய்யலாம் (உறுதியாகத் தெரியவில்லை). இந்நேரத்தில் நமது அண்மைய முன்னேற்றங்களைப் (25,000 கட்டுரைகள், தமிழ் விக்சனரியில் ~2 இலட்சம் சொற்றொடர்கள், விக்கி செய்திகளில் முதல் 15 இடங்கள் என) பட்டியலிட்டு அச்சில் சிம்மியிடம் தந்தால் எங்கேனும் அவர் செய்தி வெளியீட்டில் குறிப்பிடக்கூடும். நேரம் மிகக் குறைவாக உள்ளது. விரைவில் செயல்பட வேண்டும். -- சுந்தர் <sup>\பேச்சு</sup> 04:18, 26 அக்டோபர் 2010 (UTC)  
:சுந்தர்,தற்சமயம் நான் சென்னைக்கு மாறியுள்ளேன். மும்பைக்கு விக்கிப்பீடியா நிகழ்வு ஏதேனும் வராதா என்று ஏங்கியிருந்த நேரத்தில் வராது இப்போது வந்துள்ளதே :(.சென்னையில் இடம் மாறல் தொடர்பான தனிப்பட்டச் செயல்களில் மும்முரமாக இருப்பதால் கலந்து கொள்ள இயலாமைக்கு வருந்துகிறேன்.--மணியன் 06:02, 26 அக்டோபர் 2010 (UTC)  
பரவாயில்லை, மணியன். நவம்பர் 14, 2010 அன்று சென்னையில் இந்திய விக்கியர் சந்திப்பு, மாரத்தானுக்கு ஏற்பாடு நடந்து வருகிறது. அதிலும், இனி சென்னையைக் களமாகக் கொண்டு செய்யக்கூடிய பல விக்கிப்பணிகளிலும் உங்கள் பங்களிப்பு இருக்கும் என எதிர்பார்க்கிறேன். சென்னையில் செய்ய வேண்டிய பணிகள் நிறைய உள்ளன. நீங்கள் சென்னைக்கு இடம் மாறியதில் உண்மையில் மகிழ்ச்சியே :)  
சுந்தர், இனி இந்தியாவில் இது போல் நிறைய கூட்டங்கள் நடைபெறலாம். எல்லாவற்றிலும் கலந்து கொள்வது இயலாதது. அதே வேளை, தென்னிந்திய விக்கிப்பீடியாக்கள் மிக முனைப்பாக இருக்கும் நிலையில், வணிக நிறுவனங்கள் வழக்கமாகச் செய்வது போல், எல்லா கூட்டங்களையும் வட இந்தியாவிலேயே நடத்த வேண்டாம் என்பதையும் எடுத்துரைப்போம். கூட்டத்தைக் காட்டிலும் தரவுகளை அடிப்படையாகக் கொண்டு நம்மை அளவிடக்கூடிய நோக்கு விக்கிமீடியாவிடம் உண்டு என்று நம்புகிறேன். எனவே, கவலைப்படாது தொடர்ந்து களம் / தளம் மேம்படுத்துவதில் கவனம் செலுத்துவோம் :)--இரவி 06:11, 26 அக்டோபர் 2010 (UTC)  
:பரவாயில்லை மணியன். இரவி சொன்னது போல, இனி சென்னையில் இருந்து செய்யக்கூடிய பணிகள் ஏராளம்.
:இரவி, உண்மைதான். இப்போதைய கூட்டம் மும்பையில் நடப்பது சிம்மியின் வேறு உரை நிகழ்த்தலை ஒட்டியே அமைந்துள்ளது. மற்றபடி இயன்ற அளவு தென்னிந்திய நகரங்களில் நடத்துமாறு கேட்போம். வடகிழக்கு இந்தியாவிலும் சில கூட்டங்களை நடத்த வேண்டும். எதிர்வரும் சென்னைக்கூட்டம் வெற்றியுடன் நடந்ததும் சென்னையும் விக்கிமீடியாவின் வரைபடத்தில் முக்கிய இடம் பெறும். தரவுகளை விக்கிமீடியாவில் கவனித்துக் கொண்டுதான் உள்ளனர். மடற்குழுவில், விக்கிமேனியாவில், கோவை மாநாட்டில், ஊடகங்களில் என நமது பங்களிப்புகள் நல்ல வெளிச்சம் பெற்றுள்ளன. நமது தளத்தை நன்கு வளர்த்துக் கொண்டு போவதே இவற்றுக்கெல்லாம் அடித்தளமாக அமைந்துள்ளது. தொடர்ந்தும் அதிலேயே நாம் முதற்கண் ஆற்றலைச் செலுத்துவோம். -- சுந்தர் <sup>\பேச்சு</sup> 06:37, 26 அக்டோபர் 2010 (UTC)  
:: சிம்மி வேல்சின் காட்சியளிப்பு நிகழ்படம் இங்கே ஸ்ரீகாந்த் 16:47, 1 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு42

## 20 Tibetan students detained, protests over language continue in Tibet

- 20 Tibetan students detained, protests over language continue in Tibet
- China to reconsider language policy
- China can learn preserving languages from India: Dalai Lama
- China Genocides Tibet's Language: Violating UN Law  
--Natkeeran 16:24, 26 அக்டோபர் 2010 (UTC)
# வார்ப்புரு:தகவல் வெளிப்படுத்தும் வழிகள்

- உரைநடை (கட்டுரை/இலக்கியம்)
- உரையாடல் - Dialogue
- பட்டியல் - List
- அட்டவணை - Table
- காலக் கோடு - Time Line
- மன வரைபடம் - Mind Maps
- படம் - Pictures
- வரைபடம் - Graphs
- விபரப் படம் - Diagram
- நிரல் - Program
- சமன்பாடு - Equation
- குறிமானம் - Notation
- குறியீடு - Symbol
- அகராதி வரையறை - Dictionary Definition
- ஒலிப் பதிவு - Audio
- நிகழ்படம் - Video
- இயங்குபடம் - Animation
- பல்லூடகம் - Multimedia
- செயல்வழிப் படம் - Flowchart
- காட்சிப்படுத்தல் - Visualization
- :en:Use case
- :en:Sequence diagram
- :en:State diagram
- முன்வடிவம் - Prototype
- உடல் அசைவு
# பெரு விரல்

**பெரு விரல்** என்பது கை, கால் இவைகளின் பெரிய விரல் அல்லது **கட்டைவிரல்** ஆகும். இக்கட்டைவிரல் கையின் முதல் விரல் ஆகும்.
# பெரு விரல்

## இவற்றையும் பார்க்கவும்

1. ஆள்காட்டி விரல்
1. நடு விரல்
1. மோதிர விரல்
1. சுண்டு விரல்
# திருக்கோவில்

**திருக்கோவில்** இலங்கையின் கிழக்கு மாகாணத்தில் அம்பாறை மாவட்டத்தில் அமைந்துள்ள ஒரு தமிழர்கள் வாழும் கிராமம். இங்கு இந்துக்களே அதிகமாக வாழ்கிறார்கள். முக்கிய வருமானம் நெல் வயல், மற்றும் மீன்பிடித் தொழிலும் ஆகும். பல இந்து ஆலயங்களை கொண்டுள்ளது. திருக்கோவில் பிரதேசத்தில் உள்ள ஊர்கள் தம்பிலுவில், விநாயகபுரம், தாண்டியடி, தம்பட்டை, கஞ்சிகுடிச்சாறு. அக்கரைப்பற்று கிராமத்தில் இருந்து 8 மைல் தொலைவில் இது அமைந்துள்ளது.  
திருக்கோவிலில் அமைந்துள்ள முக்கிய ஆலயம் சித்திரவேலாயுத சுவாமி ஆலயம் ஆகும்.
# திருக்கோவில்

## பாடசாலைகள்

- திருக்கோவில் மெதடிஸ்த மிசன் தமிழ் வித்தியாலயம்
- திருக்கோவில் குமர வித்தியாலயம்
- விநாயகபுரம் மகா வித்தியாலயம்
# ஆள்காட்டி விரல்

**ஆள்காட்டி விரல்** என்பது கைகளின் பெருவிரலுக்கு அடுத்த விரல் ஆகும் . இவ்விரல் ஒரு பொருள் அல்லது ஒரு மனிதனையோ சுட்டிகாட்ட உதவும் ஆகையால் இதனை ஆட்காட்டி விரல் அல்லது **சுட்டுவிரல்** என்று பொதுவாக தமிழில் அழைப்பர். இக்கட்டைவிரல் ஆனது கையின் இரண்டாவது விரல் ஆகும்.
# ஆள்காட்டி விரல்

## இவற்றையும் பார்க்கவும்

1. பெரு விரல் அல்லது கட்டை விரல்
1. நடு விரல்
1. மோதிர விரல்
1. சுண்டு விரல்
# சத் பூசை

**சத் ** (**Chhath**)(இந்தி:छठ}}, அல்லது தாலா சத் அல்லது சூரிய சட்டி எனப்படும் ஓர் இந்து விழாவாகும். உயிர்கள் வாழக் காரணமாக விளங்கும் கதிரவனுக்கு நன்றி தெரிவிக்குமுகமாக இவ்விழா கொண்டாடப்படுகிறது. தாங்கள் நேர்ந்துகொண்ட விருப்பங்களை நிறைவேற்றியமைக்காகவும் நன்றி தெரிவிக்க இவ்விழா கடைபிடிக்கப்படுகிறது. கடுமையான வழிபாடு விதிகளைக் கொண்ட இவ்விழா நான்கு நாட்கள் கொண்டாடப்படுகிறது. நீர்நிலைகளில் (கங்கை எனக் கருதி) குளித்து நீர்கூட அருந்தாது உண்ணாநோன்பிருத்தல்,நீரில் நெடுநேரம் நிற்றல் மற்றும் கதிர் எழும்,விழும் காலங்களில் அருக்கியம் (படையல்)விடுதல் என்ற கூறுகளை உள்ளடக்கியது.  
இப்பண்டிகை பீகார், சார்க்கண்ட் மற்றும் நேபாளத்தின் டேரைப் பகுதியில் பரவலாக கொண்டாடப்பட்டாலும் தற்காலத்தில் இம்மக்கள் இடம் பெயர்ந்துள்ள நாட்டின் பிற பகுதிகளிலும் நகரங்களிலும் சிறப்பாகக் கொண்டாடப்படுகிறது.மும்பை மற்றும் மொரீசியஸ்போன்ற இடங்களிலும் பெருந்திரளான மக்கள் ஆற்றோரங்களில் கூடி கொண்டாடுகின்றனர்.
# சத் பூசை

## சத் பூசையும் மகாராட்டிர நிர்மாண சேனாவின் எதிர்ப்பும்

மிகப் பெருமளவில் மும்பையில் புதிதாகக் குடிபெயர்ந்த வட மாநிலத்தவர் சத் பூசையைக் கொண்டாடுவது "அரசியல் நோக்குடன்" வளர்க்கப்படுவதாகவும் "எண்ணிக்கை பலத்தை எடுத்துக் காட்டும் நாடகம்" என்றும் புதியதாக மகாராட்டிரா நவநிர்மான் சேனா என்ற கட்சியை நிறுவிய ராஜ் தாக்ரே குற்றம் சாட்டினார்.ஆற்றோரங்களில் கொண்டாடப்பட்ட பண்டிகை கடலோரத்தில் கொண்டாடப்படுவதின் நோக்கத்தை கேள்வி எழுப்பினார். இவரது பேச்சுக்களுக்கு எதிராக பட்னா நீதிமன்றத்தில் வழக்கு தொடரப்பட்டது. மேலும் இவர் உள்ளூர் பண்பாட்டைச் சிதைப்பதாகவும் குற்றம் சாட்டினார்.
# நடு விரல்

நடு விரல் என்பது கை, கால் இவைகளின் நடுவில் உள்ள (மூன்றாவது) விரல் ஆகும். ஐவிரல்களுள் நடுவிலுள்ள விரல் என்பதால் இதனை நடுவிரல் என்று ஆழைப்பர். நடுவிரல் ஆனது கையின் மூன்றாவது விரல் ஆகும்.
# நடு விரல்

## இவற்றையும் பார்க்கவும்

1. பெரு விரல் அல்லது கட்டை விரல்
1. ஆள்காட்டி விரல்
1. மோதிர விரல்
1. சுண்டு விரல்
# மோதிர விரல்

மோதிர விரல் என்பது கையில் மோதிரம் அணியும் விரல் ஆகும். இதனை ஆழிவிரல் என்றும் அழைப்பர். மோதிர விரல் ஆனது கையின் நான்காவது விரல் ஆகும்.
# மோதிர விரல்

## இவற்றையும் பார்க்கவும்

1. பெரு விரல் அல்லது கட்டை விரல்
1. ஆள்காட்டி விரல்
1. நடு விரல்
1. சுண்டு விரல்
# சுண்டு விரல்

சுண்டு விரல் அல்லது சிறுவிரல் என்பது பெருவிரலிலிருந்து கடைசியாகவுள்ள விரல் ஆகும். சுண்டுவிரல் கையின் ஐந்தாவது விரல் ஆகும்.
# சுண்டு விரல்

## இவற்றையும் பார்க்கவும்

1. பெரு விரல் அல்லது கட்டை விரல்
1. ஆள்காட்டி விரல்
1. நடு விரல்
1. மோதிர விரல்
# பீலிக்கணவாய்

**பீலிக்கணவாய்** (*squid*) என்பது தலைக்காலிகள் வகுப்பைச் சேர்ந்த கணவாய் வடிவி என்ற பெருவரிசையில் உள்ள ஒரு கடல்வாழ் உயிரினம் ஆகும். இது மெல்லுடலி வகையைச் சேர்ந்தது. பெரும்பாலான கணவாய் இனங்கள் 60 சென்டிமீட்டர் வரை வளரக்கூடியவை என்றாலும் சிலவகை கணவாய்கள் 13 மீட்டர் வரை வளரக்கூடியவை. இது மிகவும் பிரபலமான உணவாகும்.மேற்கத்திய நாடுகளில் இது கலமாரி என்ற இத்தாலியன் பெயரால் அழைக்கப்படுகின்றது. கணவாய் என்பது ஆங்கிலத்தில் கட்டில் ஃபிஷ் **(cuttlefish)** என்றழைக்கப் படுவது.  
கணவாய்களை கடல்வாழ் பச்சோந்தி என்று சொல்வதும் உண்டு. காரணம் இவை எதிரிகளிடம் இருந்து தப்பிக்க தங்கள் உடல் மீதுள்ள கோலங்களையும் வண்ணங்களையும் சுற்றுப் புறத்திற்கேற்ப மாற்றிக் கொள்ளும் சக்தி படைத்தவை.  
கணவாய்களை எதிரிகள் (டால்ஃபின், சுறா மீன் போன்றவை) துரத்தும் போது தங்களைப் பாதுகாத்துக் கொள்வதற்காக அவை நிறம் கொண்ட திரவத்தினை கடலில் பாய்ச்சும். பெரிய கணவாய் கருப்பு நிற திரவத்தினையும், ஊசிக் கணவாய் நீல நிற திரவத்தினையும். கணவாய் பழுப்பு நிற திரவத்தினையும்,வெளி விடும்.  
கணவாயின் கண்ணில் உள்ள கருவிழி சற்று வினோதமானது. பல உயிரினங்களின் கண்ணில் கரு விழிகள் வட்ட வடிவில் இருக்கும். ஆனால் கணவாயின் கரு விழி டபிள்யூ (W) என்னும் ஆங்கில எழுத்தின் வடிவில் இருக்கும்.
# ஸ்டீக் லார்சன்

**ஸ்டீக் லார்சன்** (*Stieg Larsson*, ஆகஸ்ட் 15, 1954 – நவம்பர் 9 2004) ஒரு சுவீடிய இதழாளர் மற்றும் எழுத்தாளர். உலகப்புகழ் பெற்ற *மில்லெனியம் டிரைலஜி* (ஆயிரமாண்டு முப்புத்தகங்கள், Millennium Trilogy) என்ற புதின வரிசையை எழுதியவர். இப்புதின வரிசை இது வரை உலகெங்கும் பல மொழிகளில் மொழிபெயர்க்கப்பட்டு 2.7 கோடி படிகள் விற்றுள்ளது. 2008ம் ஆண்டில் உலகில் மிக அதிகமான புத்தகங்கள் விற்ற எழுத்தாளர் பட்டியலில் இரண்டாம் இடத்தைப் பெற்றவர்.  
லார்சன் இடதுசாரி கொள்கையுடைவர். தனது இளமைக்காலத்தில் எரித்திரியா நாட்டில் அரசு எதிர்ப்புப் போராளிகளுக்கு ஆயுதப்பயிற்சி அளிக்கத் தன்னார்வலராகச் சென்றவர். சுவீடிய பொதுவுடைமைக் கட்சியின் உறுப்பினராக இருந்தவர். சுவீடனின் திரொட்ஸ்கிய பத்திரிக்கையான *ஃபியார்டே இண்டெர்நேஷனலேன்* இதழின் ஆசிரியராகப் பணியாற்றினார். மேலும் *இண்டெர்நேஷனலேன்* இதழிலும் அடிக்கடி எழுதிவந்தார். சுவீடனில் வலதுசாரி சிந்தனைகளும் வெள்ளைப் பேரினவாத கருத்துகளும் பரவாமல் தடுக்க சுவீடிய எக்ஸ்போ அமைப்பைத் தொடங்கினார். அது வெளியிட்ட *எக்ஸ்போ* இதழின் ஆசிரியராகவும் பணியாற்றினார். சுவீடிய வலதுசாரி அமைப்புகளைப் பற்றி ஆய்வு செய்து புத்தகங்களையும் எழுதினார். சுவீடிய அறிபுனை ரசிகர் அமைப்புகளிலும் தீவிரமாகப் பணியாற்றி வந்தார்.  
2004ம் ஆண்டு லார்சன் மாரடைப்பால் காலமானார். அவர் வாழ்நாளில் பல புதினங்களை எழுதியிருந்தாலும் அவற்றை அவர் பதிப்பிக்க முயலவில்லை. மாலை நேரங்களில் தனது மனமகிழ்வுக்காக மட்டும் எழுதிவந்திருந்தார். அவரது மறைவுக்குக் பின் 2005ல் அவரது *மென் சோம் ஹாடர் குவின்னோர்*(பெண்களை வெறுக்கும் ஆண்கள், Män som hatar kvinnor) என்ற தலைபில் சுவீடனில் வெளியாகி பெருவெற்றி கண்டது. *தி கேர்ல் வித் தி டிராகன் டாட்டூ* (டிராகன் பச்சை குத்தியிருக்கும் இளம்பெண், The Girl with the Dragon Tattoo) என்ற பெயரில் ஆங்கிலத்தில் மொழிபெயர்க்கப்பட்டு உலகெங்கும் புகழ் பெற்றது; பல இலக்கிய விருதுகளையும் வென்றது. இதன் வெற்றியைத் தொடர்ந்து அந்த முப்புதின வரிசையின் அடுத்த இரு புதினங்களும் வெளியாகி அவையும் பெருவெற்றி பெற்றன. *தி கேர்ல் வித் தி டிராகன் டாட்டூ* சுவீடிய மொழியில் திரைப்படமாக எடுக்கப்பட்டது. தற்போது ஆங்கிலத்திலும் திரைப்படமாக எடுக்கப்பட்டு வருகிறது.
# குமரி விடுதலைப் போராட்டம்

**குமரி விடுதலைப் போராட்டம்** அல்லது **தெற்கு எல்லைப் போராட்டம்** என்பது தமிழ் பேசும் குமரி மக்கள் திருவிதாங்கூரிலிருந்து குமரி மாவட்டத்தை தமிழ் நாட்டுடன் இணைக்க திரு மார்சல் ஏ. நேசமணி தலைமையில் 1947 முதல் 1956 வரை நடத்தியப் தொடர் போராட்டத்தைக் குறிக்கும் . இப்போராட்டத்தின் விளைவாக நவம்பர் 1, 1956 ம் ஆண்டு குமரி மாவட்டம் தமிழகத்துடன் இணைந்தது. இப் போராட்டத்தை தலைமைதாங்கி வழிநடத்தி வெற்றி பெற்றதனால் குமரி மக்கள், நேசமணியை **குமரித் தந்தை** என்று அழைக்கின்றனர்.
# குமரி விடுதலைப் போராட்டம்

## வரலாறு

இந்தியா 1947 ம் ஆகத்து 15ம் நாள் சுதந்திரம் பெற்றப் போது மன்னர் சமத்தானமான திருவிதாங்கூர் இந்திய கூட்டாட்சியில் சேருவதில்லை என்று முடிவெடுத்தது. இருப்பினும் வேறுவழியின்றி மன்னர் திரு சித்திரை திருநாள் பாலராமவர்மா, பல்வேறு சூழ்நிலைகளால் இந்திய கூட்டாட்சியில் 1947 செப்டம்பர் 4 ம் நாள் இணைத்தார். 1949 ம் ஆண்டு அன்றய திருவிதாங்கூர்-கொச்சி மாநிலத்துடன் குமரிப் பகுதி இணைக்கப்பட்டது. அக்காலத்தில் தென் திருவிதாங்கூரில் தென் தாலுக்காகளான நெய்யாற்றின்கரை, விளவக்கோடு, கல்குளம், அகத்தீசுவரம், மற்றும் தோவாளை ஆகியவற்றில் வாழ்ந்த பெருவாரியான மக்கள் தமிழை தாய் மொழியாக கொண்டிருந்தனர். முதல் மற்றும் இரண்டாம் ஐந்து ஆண்டுத் திட்டங்களில் இத் தமிழ் பகுதிகளில் விவசாய வளர்ச்சிக்காக வகுக்கப்பட்ட நீர்பாசன திட்டங்களான சிற்றாறு பட்டணம் கால்வாய் திட்டம், பெருஞ்சாணி அணைத் திட்டம், நெய்யாறு இடதுகரை கால்வாய்த் திட்டம், குழித்துறை நீரூற்றுத் திட்டங்களை மலையாள திருவிதாங்கூர் அரசு முடக்கியது. இதனால் வெறுப்படைந்த தமிழர்கள், திருவிதாங்கூரிலிருந்து பிரிந்து தமிழகத்துடன் இணைவதற்கு 1948 செப்டம்பர் மாதம் 8 ம் தேதி மார்சல் ஏ. நேசமணி தலைமையில் போராட்டங்களை தொடங்கினர். இவரின் தலைமையில் திருவிதாங்கூர் தமிழ்நாடு காங்கிரசு என்ற அரசியல் அமைப்பை அவர் உருவாக்கி, இணைப்பு போராட்டங்களை நடத்தினார். தமிழர்கள் குறிப்பாக நாடார் சமுதாய மக்கள் பல உயிர் தியாகங்களும், சிறை கொடுமைகள் மற்றும் காவல் துறையின் அட்டூழியங்கள் ஆகியவற்றை எதிர்கொண்டனர். இதன் பயனாக 1956 ம் ஆண்டு நவம்பர் 1 ம் தேதி குமரி மாவட்டம் தமிழகத்துடன் இனைந்தது. மலையாள ஆதிக்க நாயர்களிடமிருந்து சுமார் 200 ஆண்டு காலங்களாக அனுபவித்து வந்த சாதிக் கொடுமையில் இருந்து விடுதலை பெறுவதற்காகவும் இந்த போராட்டத்தை மக்கள் முன்னின்று நடத்தி வெற்றியும் பெற்றனர். திருவிதாங்கூர் பகுதிகளில் நிலவிவந்த சாதிக் கொடுமைகளும் இப்பகுதிகள் பிரிந்து சென்று தமிழகத்துடன் இணைய இன்னொரு காரணமாக இருந்தது.
# குமரி விடுதலைப் போராட்டம்

## போராட்டத்திற்கான காரணங்கள்

தமிழர்கள் பெரும்பாலாக வாழ்ந்த திருவிதாங்கூர் சமத்தானத்தின் தெற்குப் பகுதிகளான கல்குளம், விளவங்கோடு, தோவாளை, மற்றும் அகஸ்தீசுவரம் ஆகிய பகுதிகளை தமிழகத்துடன் இணைக்க மூன்று காரணங்களைக் கூறப்படுகிறது.
# குமரி விடுதலைப் போராட்டம்

## போராட்டத்திற்கான காரணங்கள்

### முதல் காரணம்

இந்தியா சுதந்திரம் அடைந்ததைத் தொடர்ந்து நாட்டின் ஒருங்கினைந்த வளர்ச்சிக்காக ஐந்தாண்டு திட்டங்களை வகுத்து செயல்படுத்தியது. இதன் படி முதலாவது ஐந்தாண்டு திட்டம் 1950 முதல் 1955 வரை செயல்படுத்தப் பட்டது. இந்த திட்டத்தில் திருவிதாங்கூர் தமிழ் பகுதிகளின் வளர்ச்சிக்கு பல திட்டங்கள் தீட்டப் பட்டது. அவை பெருஞ்சாணி அணைத் திட்டம், சிற்றாறு பட்டணம் கால்வாய்த் திட்டம், நெய்யாறு இடதுகரைக் கால்வாய்த் திட்டம், குழித்துறை நீரேற்றுப்பாசனம் (Lift irrigation) திட்டம், ஆகியன ஆகும். இம் முக்கிய நீராதாரத் திட்டங்களை சுதந்திர திருவிதாங்கூர் அரசு செயல் படுத்தவில்லை. இதனால் மக்கள் இந்த அரசு மீது வெறுப்படைந்தனர். ஐந்தாண்டுத் திட்டத்தில் குறிப்பிடப்பட்டிருந்த எந்த திட்டங்களையும் செயல்படுத்த முன்வரவில்லை. மக்கள் தலைவர்கள் பலமுறை வேண்டிக் கேட்டுக் கொண்டும், இப் பகுதி வளர்ச்சித் திட்டங்களுக்காக ஒதுக்கப்பட்ட நிதியை வேண்டுமென்றே வட திருவிதாங்கூர் வளர்ச்சிக்கென திருப்பிவிட்டது. இதனால் தென் திருவிதாங்கூர் தமிழர்கள் வாழ்கின்ற பகுதிகள் முற்றிலும் புறக்கணித்தது பட்டம் தாணு பிள்ளையின் அரசு. இத்தகைய தென் பொருளாதார வளர்ச்சிப் புறக்கணிப்பு, தாய் தமிழகத்துடன் இணைவதற்கான கோரிக்கை வலுவடைய முக்கிய காரணியாக அமைந்தது.
# குமரி விடுதலைப் போராட்டம்

## போராட்டத்திற்கான காரணங்கள்

### இரண்டாம் காரணம்

திருவிதாக்கூர் நாடு இந்து ஆகம அடிப்படையில் ஆட்சி நடத்தப்பட்டமையால் சாதிக் கோட்பாடுகள் மிகக் கடுமையாக கடைப்பிடிக்கப்பட்டு வந்தது. உயர் இந்துக்கள், இழிவு இந்துக்கள் என சமுதாயத்தை இருகூறுகளாக்கினர். இழிவு இந்துக்களை தீண்டத்தகாதவர்களாகவும், காணத்தகாதவர்களாகவும், நடமாடத் தகுதியற்றவர்களாகவும் கருதி சமுதாயத்தில் அவர்களை இழிவுபடுத்தினர். இந்த நிலை மாற திருவிதாங்கூரிலிருந்து பிரிந்து செல்ல தமிழர்கள் விரும்பினர். இதுவும் பிரிவினைக்கு இரண்டாவது காரணமாக அமைந்தது.
# குமரி விடுதலைப் போராட்டம்

## போராட்டத்திற்கான காரணங்கள்

### மூன்றாம் காரணம்

தமிழ் மக்கள் குறிப்பாக நாடார் சமுதாய மக்கள், மலையாள நாயர்கள் மற்றும் அவர்களைச் சாரந்தப் பிரிவு மக்களுக்கு எதிராகப் போராடினர். 1948 ல் இப்போராட்டம் தீவிரமடைந்தது. பட்டம் தாணு பிள்ளை சுதந்திர திருவிதாங்கூரின் பிரதமராக அப்போது செயலாற்றி வந்தார். இவர் இழிவு சமூகம் என கருதப்பட்டவர்களின் மேல் கடுமையான அடக்குமுறைகளை பயன்படுத்தினார். மங்காட்டில் தேவசகாயம் நாடாரையும், கீழ்குளத்தில் செல்லையன் நாடாரையும் மலையாளக் காவல்துறையினர் சுட்டுக் கொன்றனர். இதனைத் தொடர்ந்து நாடார்களுக்கும் நாயர்களுக்கும் மோதல் ஏற்பட்டது. நாயர்களுக்கு தாணுபிள்ளையில் அரசு ஆதரவு அளித்தது. இந்த சூழ்நிலையில் 1954 ம் ஆண்டு ஆகத்து 11 ம் நாள் திருவிதாங்கூர் தமிழ் பகுதிகள் முழுவதிலும் **விடுதலை தினம்** கடைபிடிக்கப்பட்டது. இத்தருணத்தில் பட்டம் தாணு பிள்ளை திருவிதாங்கூரில் இரண்டாவது முறையாக முதலமைச்சராக இருந்தார். இவரது ஆணையின் படி தமிழக மக்கள் மீது இரண்டாவது முறையாக துப்பாக்கிச் சூடு நடத்தினர் மலையாள காவல்துறையினர். இதனால் மார்த்தாண்டத்தில் ஆறுபேரும், புதுக்கடையில் ஐவரும் குண்டடிப்பட்டு இறந்தனர். இவர்களில் ஐந்துபேர் நாடார் சமுதாயத்தை சார்ந்தவர்கள். துப்பாக்கி சூடு முடிந்தவுடன் போராட்டக்காரர்களை அடக்க தாணுபிள்ளை அரசு தீவிர நடவடிக்கை எடுத்தது. அன்று முதல் (11-08-1954) தாணுபிள்ளை பதவியிலிருந்து விலகும் வரை (14-02-1955), அதாவது 188 நாட்கள், விளவங்கோடு மற்றும் கல்குளம் தாலுக்காக்களில் நாடார் மக்கள் மீது காவல் துறையினர் மிகக் கடுமையான அடக்குமுறைகளைக் கையாண்டனர். பலர் சிறைகளில் அடைக்கப்பட்டு சித்திரவதைக்கு ஆளாகினர். இதுவும் பிரிவினைக்கு முக்கிய காரணமாக அமைந்தது.
# குமரி விடுதலைப் போராட்டம்

## காமராசர் உரை

இப் போராட்டங்களின் தொடர்ச்சியாக 01-11-1956 அன்று கன்னியாகுமரி மாவட்டம் உதயமாகி, தமிழகத்துடனே இணைந்தது. இணைப்பு நாளன்று தமிழக முதலமைச்சர் காமராசர், நாகர்கோவில் எசு. எல். பி கல்வி நிலைய வளாகத்தில் நடந்த ஏற்பு விழாவில் கீழ்கண்டவாறு ஏற்புரையாற்றினார்
# குமரி விடுதலைப் போராட்டம்

## பலன்கள்

மக்களின் விழிப்புணர்வை மதித்த தமிழக அரசு, இரண்டாவது ஐந்தாண்டுத் திட்டத்தில் (1956-1961) நீர் பாசனத்திற்காக பெருஞ்சாணி அணை திட்டம், சிற்றாறு பட்டணம் கால்வாய் திட்டம், நெய்யாறு இடதுகரைக் கால்வாய்த் திட்டம், விளத்துறை லிப்டு இரிகேசன் திட்டம் ஆகியவற்றிற்கு செயலாக்கம் தந்தது. குமரி மாவட்டத்தில் மருத்துவக் கல்லூரி தொடங்கும் திட்டமும், சித்த மருத்துவக் ஆய்வு மையம் தொடங்குவதற்கும் இரண்டாவது ஐந்தாண்டுத் திட்டத்தில் திட்டம் தீட்டப் பட்டது. சுற்றுலாத்துறையைப் பொறுத்தமட்டில் நாகர்கோவிலிலும், கன்னியாகுமரியிலும் பயணிகள் விடுதிகள் கட்டுவதற்கு திட்டம் தீட்டப் பட்டு திட்ட காலக் கெடுவில் முடிக்கப் பட்டது.
# பெட்டவாய்த்தலை

**பெட்டவாய்த்தலை** அல்லது **வெட்டுவாய்த்தலை** (*Pettavaithalai*), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம் ஸ்ரீரங்கம் வட்டத்தில் பேரூராட்சி ஆகும். சங்க காலத்தில் இது போர்வை அல்லது போஓர் என அழைக்கப்பட்டது.
# பெட்டவாய்த்தலை

## அமைவிடம்

திருச்சிக்கு மேற்கு திசையில் 20 கி.மீ. தொலைவில் திருச்சி-கரூர் சாலையில் உள்ளது பேட்டவாய்த்தலை. இவ்வூரை பேட்டவாய்த்தலை என்றும் வெட்டுவாய்த்தலை என்றும் அழைக்கின்றனர். வாய்த்தலை என்பது தலைவாய் என்பதன் மாறுபெயர் ஆகும். ஆறுகளிலிருந்து வெட்டப்படும் கால்வாய்களின் முதல் இடத்திற்குத் தலைவாய் என்ற பெயர் உண்டு. இவ்விதம் காவிரியிலிருந்து வெட்டப்பட்ட உய்யக்கொண்டான் வாய்க்காலின் தலை இடத்தைக் கொண்டிருப்பதால் இப்பெயர்களால் அழைக்கப்படுகின்றது..
# பெட்டவாய்த்தலை

## கோயில்கள்

- மத்யார்ஜுனேஸ்வரர் கோயில்
- அருள்மிகு ஸ்ரீ கரும்பாயி அம்மான் திருக்கோவில், பேட்டவாய்த்தலை.
- அருள்மிகு ஸ்ரீ சோமகாளியம்மன் திருக்கோவில், தேவஸ்தானம்.
- அருள்மிகு ஸ்ரீ அழகுநாச்சியம்மன் திருக்கோவில்,தேவஸ்தானம்.
- அருள்மிகு ஸ்ரீ மகா மாரியம்மன் திருக்கோவில்,தேவஸ்தானம்.
- ஸ்ரீ கரும்பு ஆஞ்சநேயர் திருக்கோவில்.
# எஃகு

**எஃகு** அல்லது **உருக்கு** (*steel*) என்பது இரும்பை முக்கிய பாகமாகக் கொண்ட ஒரு கலப்புலோகமாகும். இதில் இரும்புடன் சிறிதளவு கரிமமும் (0.2% முதல் 2.1% எடையில்) கலந்திருக்கும். கரிமத்தின் அளவைப் பொறுத்து இதன் தரம் மாறுபடும். பொதுவாக இதில் கரிமம் கலக்கப்படுகிறது, எனினும் மாங்கனீசு, நிக்கல், வனேடியம் போன்ற கனிமங்களும் கலக்கப்படுகின்றன. எஃகின் தரம், வலு, நெகிழ்வுத்தன்மை, இழுவு தன்மை ஆகியவை இதனுடன் சேர்க்கப்படும் உலோகத்தைப் பொறுத்து மாறுபடும். இதனுடன் சேர்க்கப்படும் கரிமத்தின் அளவு அதிகரிக்க அதிகரிக்க இதன் வலு அதிகமாகும், ஆனால் நெகிழ்வுத்தன்மை குறையும்.  
சேர்க்கப்படும் கலப்பு உலோகங்களின் தன்மையைப் பொறுத்து எஃகின் அடர்த்தி மாறுபடுகிறது. வழக்கமாக எஃகின் அடர்த்தி 7750 மற்றும் 8050 கிலோகிராம்/மீட்டர்<sup>3</sup> ஆகும். குறைந்தது பதினோரு விழுக்காடு குரோமியமும், சிறிதளவு நிக்கல் மற்றும் கரியும் கலந்து தயாரிக்கப்படுவது துறுயேறாக எஃகாகும். எஃகுடன் குரோமியம் சேர்ப்பதால் துரு பிடித்தலும் அரிமானம் உண்டாவதும் தடுக்கப்படுகிறது.
# எஃகு

## கரிம எஃகு

கரிம உருக்கே பரவலாகப் பயன்படுகின்ற கலப்புலோகமாயினும், அவற்றின் சிறப்பியல்புகளுக்காகப் பயன்படுத்தப்படும் கலப்புலோகங்கள் பல உள்ளன. ஒரு பழைய வரைவிலக்கணத்தின்படி, எஃகு என்பது 2.1% வரை கரிமத்தைக் கொண்ட கலப்புலோகமாகும். தற்காலத்தில், கரிமம் ஒரு விரும்பப்படாத கலப்புலோகக் கூறாகக் கருதப்படும் சிலவகையான உருக்குகளும் உண்டு. ஓர் அண்மைய வரைவிலக்கணம், உருக்கு என்பது plastic ally வார்க்கக்கூடிய ஒரு இரும்பை அடிப்படையாகக் கொண்ட கலப்புலோகம் என்கிறது. உருக்கில் கரிமத்தின் முக்கியத்துவம், உருக்கின் இயல்புகளிலும், அதன் நிலை மாற்றத்திலும், கார்பன் கொண்டிருக்கும் தாக்கத்தின் விளைவுகளினாலேயே உருவாகிறது. கார்பனின் அளவு அதிகரிக்க, உருக்கின் கடினத்தன்மையும், இழுவைப் பலமும் அதிகரிக்கின்றது. ஆனாலும் அதன் நொறுங்கக்கூடிய தன்மையும் அதிகரிக்கவே செய்கின்றது.
# எஃகு

## பண்புகள்

.
எஃகின் அடர்த்தி இதன் உலோகக் கலப்பைப் பொறுத்து மாறுபடும், ஆனால் பொதுவாக 7.75 முதல் 8.05 g/cm3 அடர்த்திக்குள் இருக்கும். எஃகின் தன்மையின் காரணமாக இது பெரும்பான்மையான உபயோகங்களுக்கு பயன்படுகிறது. அறை வெப்பநிலையில் body-centered cubic (BCC) நிலைகள் இருக்கும். எஃகு காந்தத்தன்மை கொண்டது.
# எஃகு

## வெப்பமாக்கும் முறை

எஃகுக்கு பல வகையான வெப்பமாக்கும் முறைகளும் உள்ளன. காய்ச்சுதல், தணித்தல் மற்றும் பதமாக்குதல் என்பவை மிகப் பொதுவான வெப்பமாக்கும் முறைகளாகும். கார்பன் மீக்குறை அளவாக 0.8% பகுதிப்பொருளாக இருக்கும்போது வெப்பமாகும் முறை திறனுள்ளதாக இருக்கும். மீவுயர் பகுதிப் பொருளாக கார்பன் உள்ளபோது எஃகு வெப்பமாகும் முறை போதுமான பயனளிக்காது.
காய்ச்சிக் குளிரவைத்தல் என்பது உட்புற அழுத்தங்களை நிவர்த்தி செய்வதற்காக எஃகை போதுமான அளவுக்கு வெப்பப்படுத்தி பின்னர் குளிரவைக்கும் செயல்முறையாகும். இத்தயாரிப்பு முறை பொதுவாக எஃகை மென்மையாக்காது. ஆனால் உட்புற இறுக்கம் மற்றும் அழுத்தத்தை விடுவிக்கிறது. காய்ச்சிக் குளிரவைத்தல் செயல்முறை மூன்று கட்டங்கள் வழியாக நிகழ்கிறது. மீட்பு, மறுபயன்பாடு மற்றும் படிகவளர்ச்சி என்பவை அம்மூன்று கட்டங்களாகும். காய்ச்சிக் குளீரவைத்தல் செயல்முறைக்கு குறிப்பிட்ட வகை எஃகுக்குத் தேவையான வெப்பநிலை அதனுடன் கலப்புலோகமாக சேர்க்கக்கூடிய உலோகத்தையும் நோக்கத்தையும் அடிப்படையாகக் கொண்டிருக்கிறது.  
எஃகை நன்றாக துறு ஏறா நிலைக்கு சூடுபடுத்தி தண்ணீர் அல்லது எண்ணெயில் தோய்த்து குளிரவைத்தலே தனித்தல் செயல்முறையாகும். இத்தகைய விரைவுக் குளிர்விப்பால் கடினமான ஆனால் நொறுங்கும் தன்மையுடைய துருப்பிடிக்காத எஃகு கட்டமைப்பு உருவாகிறது
தணித்தலுக்குப் பின்னர் எஃகு பதப்படுத்தப்படுகிரது. இந்த சிறப்பு காய்ச்சிக் குளிரவைத்தலால் நொறுங்கும் தன்மை குறைக்கப்படுகிறது. இதனால் கடின இரும்பு உருவாகிறது. கம்பியாக நீளும் தன்மை கொண்ட அதே சமயம் முறியும் தன்மையற்ற எஃகு கிடைக்கிறது.
# எஃகு

## எஃகு தயாரித்தல்

இரும்பு தாதுவிலிருந்து எஃகு தயாரித்தல் என்பது இரண்டாம் நிலையாகும். இந்த நிலையில் இரும்பிலிருந்து சல்பர், பாஸ்பரஸ் மற்றும் அதிகப்படியான கார்பன் ஆகிய மாசுப்பொருள்கள் நீக்கப்படுகின்றன. பின் இதில் கலப்பு உலோகங்களான நிக்கல், குரோமியம், மாங்கனீசு, வனேடியம் போன்றவை சேர்க்கப்பட்டு தேவையான எஃகு தயாரிக்கப்படுகிறது.  
தாதுக்களில் இருந்து இரும்பு உருக்கிப் பிரிக்கப்பட்ட பின்னர் அதில் அதிகமான கார்பன் கலந்திருக்கும். எஃகைப் பெறுவதற்கு தேவையான சரியான அளவுக்கு கார்பனைப் பிரித்தெடுக்க மீள் செயல்முறைக்கு உட்படுத்த வேண்டும். முற்காலத்தில் இரும்பு தயாரித்தலின் போது வார்ப்புகளாக இரும்பு தயாரிக்கப்பட்டு, பின்னர் மேலும் மேலும் அதை சுத்திகரிப்புக்கு உட்படுத்தி இறுதி பொருள் தயாரிக்கப்பட்டது. தற்காலத்தில் நவீன செயல்முறைகள் மூலம் நேரடியாகவே வெட்டியும் வடிவமைத்தும் பாளங்கள் வார்க்கப்படுகின்றன.  
உலகளாவிய ரீதியில் அதிக அளவில் மறுசுழற்சிக்கு உட்படுத்தப்படும் பொருள் எஃகு ஆகும் இதனுடைய மறுசுழற்சி வீதம் 60% ஆகும். 2008 ஆம் ஆண்டில் அமெரிக்காவில் மட்டும் 82000 மெட்ரிக் டன் எஃகு மறுசுழற்சி செய்யப்பட்டது, [59] அமெரிக்காவில் மட்டும் 82,000,000 மெட்ரிக் டன் (81,000,000 டன் டன்) 2008 ஆம் ஆண்டில் மறுசுழற்சி செய்யப்பட்டது ,
# எஃகு

## பயன்கள்

இயந்திரவியலில் இது அதிகம் பயன்படுகிறது. இது ஆட்டோமொபைல் துறையில் அதிகம் பயன்படுகிறது.
# எஃகு

## பயன்கள்

### கட்டுமானத்துறையில்

தற்காலக் கட்டுமானத்துறையிலே **உருக்கு** மிக முக்கியமான பங்கை வகிக்கின்றது. தூண்கள், உத்தரங்கள், கூரைச் சட்டகங்கள், தள அமைப்புகள், கூரைத் தகடுகள் மற்றும் பலவகையான அமைப்பு சம்பந்தப்பட்ட மற்றும் அலங்காரத்துக்கான கட்டிடக் கூறுகள் உருக்கினாலேயே ஆக்கப்படுகின்றன. இவற்றைவிட வலிதாக்கப்பட்ட காங்கிறீற்று அமைப்புகளில் பெருமளவு உருக்கு, கம்பிகள் வடிவில் பயன்படுத்தப்படுகின்றது. சாலைகள், இரயில்வே பாதைகள் அமைத்தல், உள்கட்டமைப்புகள், உபகரணங்கள், மற்றும் கட்டடங்களுக்கான கட்டுமானம் போன்ற செயல்களில் பரவலாக இரும்பும் எஃகும் பயன்படுத்தப்படுகின்றன. விளையாட்டு அரங்கங்கள், வானளாவிய கட்டிடங்கள், பாலங்கள், மற்றும் விமான நிலையங்கள் போன்ற மிக பெரிய நவீன கட்டமைப்புகள் உருவாக்கத்திற்கு எஃகு பயன்படுத்தப்படுகிறது.
# எஃகு

## உற்பத்தி செய்யும் நாடுகள்

**'''கச்சா எஃகு உற்பத்தி (மில்லியன் டன்களில்):'''**  
| தரவரிசை | நாடு | 2007 | 2008 | 2009 | 2010 | 2011 |
| --- | --- | --- | --- | --- | --- | --- |
| &mdash; | உலகம் | 1,351.3 | 1326.5 | 1,219.7 | 1,413.6 | 1,490.1 |
| 1 | சீன மக்கள் குடியரசு | 494.9 | 500.3 | 573.6 | 626.7 | 683.3 |
| &mdash; | ஐரோப்பிய ஒன்றியம் | 209.7 | 198.0 | 139.1 | 172.9 | 177.4 |
| 2 | ஜப்பான் | 120.2 | 118.7 | 87.5 | 109.6 | 107.6 |
| 3 | அமெரிக்க ஐக்கிய நாடு | 98.1 | 91.4 | 58.2 | 80.6 | 86.2 |
| 4 | இந்தியா | 53.5 | 57.8 | 62.8 | 68.3 | 72.2 |
| 5 | உருசியா | 72.4 | 68.5 | 60.0 | 66.9 | 68.7 |
| 6 | தென் கொரியா | 51.5 | 53.6 | 48.6 | 58.5 | 68.5 |
| 7 | செருமனி | 48.6 | 45.8 | 32.7 | 43.8 | 44.3 |
| 8 | உக்ரைன் | 42.8 | 37.3 | 29.9 | 33.6 | 35.3 |
| 9 | பிரேசில் | 33.8 | 33.7 | 26.5 | 32.8 | 35.2 |
| 10 | துருக்கி | 25.8 | 26.8 | 25.3 | 29.0 | 34.1 |
| 11 | இத்தாலி | 31.6 | 30.6 | 19.7 | 25.8 | 28.7 |
| 12 | தாய்வான் | 20.9 | 19.9 | 15.7 | 19.6 | 22.7 |
| 13 | மெக்சிகோ | 17.6 | 17.2 | 14.2 | 17.0 | 18.1 |
| 14 | பிரான்சு | 19.3 | 17.9 | 12.8 | 15.4 | 15.8 |
| 15 | எசுப்பானியா | 19.0 | 18.6 | 14.3 | 16.3 | 15.6 |
| 16 | கனடா | 15.6 | 14.8 | 9.0 | 13.0 | 13.1 |
| 17 | ஈரான் | 10.1 | 10.0 | 10.9 | 12.0 | 13.0 |
| 18 | ஐக்கிய இராச்சியம் | 14.3 | 13.5 | 10.1 | 9.7 | 9.5 |
| 19 | போலந்து | 10.6 | 9.7 | 7.2 | 8.0 | 8.8 |
| 20 | பெல்ஜியம் | 10.7 | 10.7 | 5.6 | 8.1 | 8.1 |
| 21 | ஆஸ்திரியா | 7.6 | 7.6 | 5.7 | 7.2 | 7.5 |
| 22 | நெதர்லாந்து | 7.4 | 6.8 | 5.2 | 6.7 | 6.9 |
| 23 | தென்னாப்பிரிக்கா | 9.1 | 8.3 | 7.5 | 8.5 | 6.7 |
| 24 | எகிப்து | 6.2 | 6.2 | 5.5 | 6.7 | 6.5 |
| 25 | ஆஸ்திரேலியா | 7.9 | 7.6 | 5.2 | 7.3 | 6.4 |
| 26 | அர்ச்சென்டினா | 5.4 | 5.5 | 4.0 | 5.1 | 5.7 |
| 27 | செக் குடியரசு | 7.1 | 6.4 | 4.6 | 5.2 | 5.6 |
| 28 | சவூதி அரேபியா | 4.6 | 4.7 | 4.7 | 5.0 | 5.3 |
| 29 | சுவீடன் | 5.7 | 5.2 | 2.8 | 4.8 | 4.9 |
| 30 | கசக்ஸ்தான் | 4.8 | 4.3 | 4.1 | 4.3 | 4.7 |
| 31 | சிலோவாக்கியா | 5.1 | 4.5 | 3.7 | 4.6 | 4.2 |
| - | மலேசியா | 6.9 | 6.4 | 4.0 | 4.1 | N/A |
| 32 | பின்லாந்து | 4.4 | 4.4 | 3.1 | 4.0 | 4.0 |
| &mdash; | Others | 29.8 (est.) | 28.3 (est.) | 23.3 (est.) | 25.6 (est.) |  |
# எஃகு

## இந்தியாவின் எஃகு உற்பத்தியாளர்கள்:

- டாட்டா எஃகு ஆலை
- எஸ்ஸார் எஃகு ஆலை
- இஸ்பாத் எஃகு ஆலை
- ஜிண்டால் எஃகு ஆலை
# எஃகு

## ஏற்றுமதி

**முன்னணி ஏற்றுமதி நாடுகள் 2008**  
| தரவரிசை | நாடு | அளவு |  |
| --- | --- | --- | --- |
| 1 | சீன மக்கள் குடியரசு | 56.3 |  |
| 2 | ஜப்பான் | 36.9 |  |
| 3 | உக்ரைன் | 28.6 |  |
| 4 | செருமனி | 28.6 |  |
| 5 | உருசியா | 28.4 |  |
| 6 | பெல்ஜியம் | 21.2 |  |
| 7 | தென் கொரியா | 19.7 |  |
| 8 | துருக்கி | 18.5 |  |
| 9 | இத்தாலி | 18.0 |  |
| 10 | பிரான்சு | 17.1 |  |
| 11 | அமெரிக்க ஐக்கிய நாடு | 11.9 |  |
| 12 | தாய்வான் | 10.0 |  |
| 13 | நெதர்லாந்து | 10.0 |  |
| 14 | போர்த்துகல் | 9.4 |  |
| 15 | பிரேசில் | 9.1 | } |  
**முன்னணி மொத்த எஃகு ஏற்றுமதி 2006**  
| தரவரிசை | நாடு | அளவு |  |
| --- | --- | --- | --- |
| 1 | சீன மக்கள் குடியரசு | 32.6 |  |
| 2 | ஜப்பான் | 30.1 |  |
| 3 | உக்ரைன் | 29.1 |  |
| 4 | உருசியா | 25.6 |  |
| 5 | பிரேசில் | 10.7 |  |
| 6 | பெல்ஜியம் | 7.6 |  |
| 7 | செருமனி | 4.9 |  |
| 8 | சிலோவாக்கியா | 2.7 |  |
| 9 | தென்னாப்பிரிக்கா | 2.6 |  |
| 10 | ஆஸ்திரியா | 2.6 |  |
| 11 | பின்லாந்து | 2.3 |  |
| 12 | நெதர்லாந்து | 2.0 |  |
| 13 | பிரான்சு | 1.9 |  |
| 14 | கசக்ஸ்தான் | 1.3 |  |
| 15 | இந்தியா | 1.2 | } |
# எஃகு

## சாதனை

இந்தியா உருக்கு உற்பத்தியில் சீனா, ஜப்பான், அமெரிக்காவிற்கு அடுத்து நான்காவது இடத்தில் இருந்தது. ஆனால் 2015 ஆம் ஆண்டு மார்ச் மாதத்திற்கு முந்தைய இரண்டு மாதங்களில் 1.456 கோடி டன்கள் உற்பத்தி செய்து அமெரிக்காவை மிஞ்சி சாதனை செய்தது. உலக அளவில் 12.76 டன்கள் உற்பத்தி செய்யப்பட்டுள்ளது.
# வோல்கோகிராட்

**வோல்கோகிராட்** (*Volgograd*, உருசியம்:Волгоград) ஒரு உருசியத் தொழில் நகரம். இந்நகரம் 1589 முதல் 1925 வரை **சாரிட்சின்** (*Tsaritsyn* என்ற பெயரிலும், பின்னர் 1925 முதல் 1961 வரை **ஸ்டாலின்கிராட்** (*Stalingrad)* என்ற பெயரிலும் வழங்கப்பட்டுள்ளது. இது உருசியாவின் வோல்கோகிராட் வட்டாரத்தின் முக்கிய நிருவாக மையம் ஆகும். வோல்கா ஆற்றின் மேற்குக் கரையில் வடக்கு முதல் தெற்கு வரை 80 கி.மீ. நீளத்தில் பரந்துள்ளது. இங்கு 1.011 மில்லியன் மக்கள் வாழ்கிறார்கள். இரண்டாம் உலகப் போரில் இடம்பெற்ற ஸ்டாலின்கிராட் சண்டையின் போது இந்நகரம் பெரும் அழிவுக்குள்ளானது.
# சென் வித் சண்டை

**சென் வித் சண்டை** (*Battle of St. Vith*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பல்ஜ் சண்டையின் ஒரு பகுதியாகும். இதில் நாசி ஜெர்மனியின் படைகள் பெல்ஜியம் நாட்டின் சென் வித் நகரைக் கைப்பற்ற முயன்று தோற்றன.  
டிசம்பர் 16, 1944ல் ஐரோப்பாவின் மேற்குப் போர்முனையில் நேசநாட்டுப் படைகளை முறியடிக்க ஜெர்மனி பல்ஜ் தாக்குதலைத் தொடங்கியது. இத்தாக்குதலின் குறிக்கோள் ஆண்ட்வெர்ப் துறைமுகத்தைக் கைப்பற்றுவதாகும். பல்ஜ் போர்முனையின் மையைக்களத்தில் சென் வித் நகர் ஜெர்மானியப் படைகளின் முக்கிய இலக்குகளில் ஒன்றாக இருந்தது. பெல்ஜிய சாலைப் பிணையத்தில் முக்கிய இடத்தில் இந்நகரம் அமைந்திருந்தால் இதனைக் கைப்பற்றுவது ஜெர்மானியர்களுக்கு அவசியமானது. சென் வித்தில் நிறுத்தப்பட்டிருந்த அமெரிக்கப் படைகள் ஐந்து நாட்கள் ஜெர்மானியத் தாக்குதலை சமாளித்தன. ஆனால் டிசம்பர் 21ம் தேதி நகரைச் சுற்றியிருந்த அரண் நிலைகளுக்குப் பின் வாங்கின. அடுத்த இரு நாட்களில் ஜெர்மானியப் படைகள் அமெரிக்கப் படைநிலைகளைப் பக்கவாட்டிலிருந்து ஊடுருவி விட்டதால், அமெரிக்கர்கள் நகரையும் அதன் சுற்றுபுறங்களையும் விட்டுப் பின்வாங்கினர். சென் வித் ஜெர்மானியர் வசமானது. ஆனால் ஆறு நாட்கள் நடந்த இச்சண்டை, ஜெர்மானிய தாக்குதல் கால அட்டவணையில் தாமதமேற்படுத்திவிட்டது. பல்ஜ் தாக்குதலை முறியடித்தபின்பு ஜனவரி 30 - பெப்ரவரி 1, 1945ல் நேச நாட்டுப் படைகள் சென் வித் நகரை ஜெர்மானியர் வசமிருந்து மீட்டன.
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

**சனவரி நவம்பர் 13, 2010** அன்று பேர்கன், நோர்வேயில் தமிழ் விக்கிப்பீடியா பயிற்சிப் பட்டறை நடைபெற்றது.
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## பட்டறை பற்றிய விபரங்கள்

- திகதி: **நவம்பர் 13, 2009, சனிக் கிழமை**
- இடம்: அன்னைபூபதி தமிழ்க்கலைக்கூடம், பேர்கன், நோர்வே
- நேரம்:10:00 - 15:00 (நோர்வே நேரம்)
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## பங்குபற்றியோர்

- சாந்தா - பயனர்:Santhajanani
- கமலினி - பயனர்:Kamali60
- சிவானந்தி - பயனர்:Sivananthy
- ராஜி - பயனர்:Kirthi100
- ஞானதயா - பயனர்:வாகினி
- ஜெகதீஸ்
- தயாளன்
- சிவகுமார்
- (பெயர் குறிப்பிட மறந்து போய் விட்டார்)
வேறு சிலரும் வந்துவிட்டு, சில கூட்டங்கள் காரணமாகப் போய் விட்டார்கள்.
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## பயிற்சி அளிப்போர்

- கலையரசி - கலை
- கண்ணன் - பயனர்:Mrkannan
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## நிகழ்ச்சி பற்றிய கருத்துக்கள்

### பயிற்சி

பேர்கனில் குளிர்கால சூழ்நிலையால் பலரும் சுகவீனம் காரணமாகவும், வேறு சில கூட்டங்கள், நிகழ்வுகள் காரணமாகவும், எதிர்பார்த்தபடி நிகழ்வுக்கு பலர் வரவில்லை. பத்து பேர் வந்திருந்தனர். அவர்களில் ஒருவர் ஏற்கனவே கடந்த கிழமை நிகழ்ந்த பயிற்சிப் பட்டறையின் பின்னர் தனது பயனர் கணக்கை புதிதாகத் தொடங்கியிருந்த பயனர்:Mrkannan. அவரும் இன்று கலையுடன் இணைந்து பயிற்சிப் பட்டறையில் பயிற்சி அளிக்க உதவினார். ஏனையோரில், ஐந்துபேர் இன்று புதிதாக தமது பயனர் கணக்கை ஆரம்பித்தனர். அவர்களின் பயனர் விபரம் பங்குபற்றியோர் நிரலில் உள்ளது.
பயனர் கணக்கை ஆரம்பித்தல், தமிழ் யூனிக்கோட்டில் எழுதுதல், தமிழ் விக்கியில் உலாவுதல், கட்டுரையை ஆரம்பித்து எழுதுதல், திருத்தங்கள் எவ்வாறு செய்தல், கோப்பைப் பதிவேற்றுதல் எவ்வாறு, விக்சனரியில் எவ்வாறு எழுதுதல் என்பன தொடர்பாக பயிற்சி அளிக்கப்பட்டது.
எடுத்துக்காட்டாக அன்னைபூபதி தமிழ்க்கலைக்கூடம் என்ற கட்டுரை எழுதப்பட்டது. அதற்கான அன்னைபூபதி கலைக்கூடச் சின்னத்தின் படமும் தேடி எடுத்து பதிவேற்றப்பட்டது.
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## நிகழ்ச்சி பற்றிய கருத்துக்கள்

### நகர்வு

பங்குபற்றிய அனைவருமே, விக்கிப்பீடியாவுக்கு புதியவர்களாக இருந்தமையினால், ஆரம்பநிலையில் மிகவும் மெதுவாகவே கற்கும்நிலை அமைந்திருந்தது. அத்துடன் இணைய இணைப்பில் ஏற்பட்ட சில குளறுபடிகளும், பயிற்சிப் பட்டறை மெதுவாக நகரக் காரணமாயிற்று. ஆனாலும், தமது பயனர் கணக்கை ஆரம்பித்திருந்த அனைவரும், தமது பங்களிப்பை தொடர்ந்து செய்வதில் ஆர்வம் காட்டினர். அத்துடன் ஜெகதீஸ், சிவகுமாரும் அறிவியல் வகுப்பில் ஆசிரியர்களாக போக வேண்டி இருந்தமையாலும், அதன் பின்னர் நேரமின்மை காரணமாகவும் தொடர்ந்து பயிற்சியில் கலந்து கொள்ள முடியாமல் போனபோதும் தமிழ் விக்கிப்பீடியாவுக்கு தமது பங்களிப்பை செய்யப் போவதாகச் சொல்லிச் சென்றனர்.
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## நிகழ்ச்சி பற்றிய கருத்துக்கள்

### தொடரப்போகும் பங்களிப்பு

இன்னும் சிலரும் நேரமின்மையைத் தெரிவித்தாலும், தமக்கு இதில் பங்களிப்பதில் உள்ள ஆர்வத்தை தெரிவித்ததுடன், வேறு சில நாட்களில் வந்து பயிற்சியை வழங்க முடியுமா எனக் கேட்டுச் சென்றனர். அன்னைபூபதி தமிழ்க் கலைக்கூடத்தின் பொறுப்பாளர் தயாளனும், ஆர்வமுள்ளவர்களுக்கு தொடர்ந்து அங்கே வந்து பயிற்சியையும், தேவையான உதவிகளையும் நல்குவதன் மூலம் தமிழ் விக்கிப்பீடியா பங்களிப்பாளர்களைப் பெறலாம் எனக் கருத்துத் தெரிவித்தார். அதன்படி முடிந்தளவில் தொடர்ந்து சில நாட்கள் அங்கே சென்று இவ்வாறான பயிற்சியை வழங்கலாம் என முடிவு செய்யப்பட்டுள்ளது.
# விக்கிப்பீடியா:நவம்பர் 13, 2010 பேர்கன் தமிழ் விக்கிப்பீடியா பட்டறை

## நிகழ்ச்சி பற்றிய கருத்துக்கள்

### நல்ல எடுத்துக்காட்டு

கலை உங்களின் முயற்சிக்கள் எமக்கு நல்ல எடுத்துக்காட்டுக்களாக அமைகின்றன. சிறு மக்கள் தொகை கொண்ட நேர்வேயில், தமிழ் மொழி இத்தனை செழிப்புடன் இருப்பது கண்டு மகிழ்ச்சி. இதன் பிறகே இங்கு உள்ள அறிவகங்களோடு தொடர்புகள் மேற்கொள்ள வேண்டும் என்ற எண்ணம் உருவாகிற்று. சிறு குழுவாக இருப்பது நேரடிப் பயிற்சிக்கு நல்லது. --Natkeeran 17:43, 13 நவம்பர் 2010 (UTC)
:நோர்வே பேர்கன் நகரில் இருக்கும், அன்னைபூபதி தமிழ்க்கலைக்கூடத்தின் 10 ஆம் வகுப்பு மாணவர்கள் இணைந்து இப்படியொரு வலைப்பதிவை அமைத்து வருகின்றார்கள் என்று இன்று அறிந்தேன். நோர்வேயிலேயே பிறந்து வளர்ந்து வரும் பிள்ளைகள் இவ்வாறு தமிழில் ஆர்வத்துடன் செய்ற்படுவது மகிழ்ச்சி அளிக்கின்றது.--கலை 23:34, 15 நவம்பர் 2010 (UTC)
# மண்டைக்காடு கலவரம்

**மண்டைக்காடு கலவரம்** என்பது, 1982-இல் கன்னியாகுமரி மாவட்டத்தில் இந்துக்களுக்கும் (நாடார்) கிறித்தவர்களுக்கும் (முக்குவர்/பரதவர்) இடையே ஏற்பட்ட மத மோதலைக் குறிக்கும். இந்தக் கலவரத்தைப் பற்றி விசாரிக்க நீதியரசர் வேணுகோபால் தலைமையில் ஒரு குழு அமைக்கப்பட்டது.
# மண்டைக்காடு கலவரம்

## மண்டைக்காடு

மண்டைக்காடு கன்னியாகுமரி மாவட்டத்தில் அரபிக்கடல் பகுதியில் அமைந்துள்ள சிற்றூர். இங்கு கிறித்தவர்களும் இந்துக்களும் அருகருகே வாழ்ந்து வருகிறார்கள். மண்டைக்காட்டில் பெண்களின் சபரிமலை என்றழைக்கப்படும் மண்டைக்காடு பகவதி அம்மன் கோயில் உள்ளது. இக்கோயிலில் மாசி கொடை விழா ஆண்டுதோறும் கொண்டாடப்படுவது வழக்கம். இக்கோயிலின் அருகில் புனித கண்ணாம்பாள் ஆலயம் மற்றும் அதன் குருசடி அமைந்துள்ளது.